cyanic-selkie/wikianc huggingface dataset:
साठोत्तरी हिन्दी साहित्य
आन्दोलनों का बाहुल्य
नयी कविता के उपरान्त हिन्दी काव्य के क्षेत्र में थोड़ी सी ही अवधि में इतने अधिक नारे सुनाई दिये, इतने अधिक आन्दोलन आये कि विश्व के किसी अन्य साहित्य में इतनी कम अवधि में इतने अधिक नारे और आंदोलन कभी नहीं उत्पन्न हुए। इनमें से कुछ आंदोलन और नारे तो समय की गर्द में ही दब गये किंतु कुछ विकास के पथ पर बढ़े भी। वस्तुतः इन आंदोलनों की पोषक रचनाएँ एक-दूसरे से मिलती-जुलती भी रहीं तथा कभी-कभी तो एक ही कवि कई आंदोलनों का अनुगामी रहा। साहित्य-रचना का यह समय आंदोलनों की अराजक बाढ़ का समय रहा।
आन्दोलनों के नाम
मुख्यतः कविता-प्रधान इन आंदोलनों के नाम इस प्रकार हैं -
प्रमुख आन्दोलनों का परिचय
इस दशक में बाढ़ की तरह आये कविता-आंदोलनों में व्यवस्था-विरोधी आंदोलनों के साथ-साथ व्यवस्था-समर्थक कई आंदोलन भी थे; परंतु प्रायः इन सभी आंदोलनों में सुव्यवस्थित चिंतन का अभाव था, जिसके कारण प्रायः ये सभी लघुजीवी सिद्ध हुए। इन दोनों प्रकार के मुख्य आंदोलनों का सामान्य परिचय अग्रांकित शीर्षकों में द्रष्टव्य है।
सनातन सूर्योदयी कविता
मार्च 1962 के 'भारती' के अंक में श्रीवीरेंद्रकुमार जैन ने 'सनातन सूर्योदयी' नयी कविता की घोषणा की। अपना मंतव्य व्यक्त करते हुए उनका कहना था कि "(कविता) पतन-पराजय, कुंठा, आत्मपीड़ना और जीवित आत्मघात के असूझ अंधकार में आत्महारा दिशाहारा होकर भटक रही आज की अनाथ काव्य चेतना के सम्मुख हम-- अल्प से महत् में ले जाने वाली, अंधकार से प्रकाश में ले जाने वाली, मृत्यु से अमृत में ले जाने वाली और सीमा में असीम की लीला को उतार लाने वाली-- आगामी कल की अनिवार्य सनातन सूर्योदयी नूतन कविता धारा का द्वार मुक्त करते हैं।" इस प्रकार इस आंदोलन का मुख्य स्वर व्यवस्था का ही था, परंतु लगभग 3 साल बाद ही 'भारती' के ही फरवरी 1965 ई० के अंक में 'सनातन सूर्योदयी कविता' के स्थान पर 'नूतन कविता' का स्वर सुनाई देने लगा। गंगाप्रसाद विमल जैसे 'सनातन सूर्योदयी कविता' के भूतपूर्व समर्थक स्वयं 'अकविता' वर्ग में सम्मिलित हो गये।
युयुत्सावादी कविता
युयुत्सावादी कविता का संबंध 'युयुत्सा' नामक पत्रिका से रहा है। युयुत्सावादी कविता के प्रवर्तक शलभ श्रीराम सिंह थे। उनकी मान्यता रही है कि आदिम युयुत्सा  ही साहित्यसर्जन की मूल प्रेरणा है। उनका कहना है कि "मैं साहित्यसर्जन की  मूल प्रेरणा के रूप में उसी आदिम युयुत्सा को स्वीकारता हूँ जो कहीं न कहीं प्रत्येक क्रांति, परिवर्तन अथवा विघटन के मूल में प्रमुख रही है। वह युयुत्सा जिजीविषावादी, मुमूर्षावादी, विद्रोहात्मक अथवा प्लैटोनिक कुछ भी हो सकती है।" अप्रैल 1965 की 'रूपाम्बरा' में 'प्रारंभ' के अंतर्गत स्वदेश भारतीय द्वारा 'सबका एक मात्र कारण युयुत्सा' की घोषणा करते हुए शलभ श्रीराम सिंह का यह उद्धरण दिया गया था। 'रूपाम्बरा' के ही अगस्त 1966 के 'अधुनातन कविता अंक' में 'युयुत्सावादी नवलेखन प्रधान सहकारी प्रयास' के रूप में सामने आया, तीन कवियों के वक्तव्य सहित। संपादक ने नयी संवेदनशीलता की बात भी उठायी। विमल पांडेय, रामेश्वरदत्त मानव, ओम् प्रभाकर, बजरंग बिश्नोई आदि ने भी अपने आप को इस आंदोलन से संबंधित किया। विमल पांडेय ने 'युयुत्सावाद' को 'एंग्री यंग मैन' से संबद्ध करने का प्रयत्न किया। श्री ओम् प्रभाकर ने 'युद्धेच्छा' को सनातन वृत्ति मानते हुए युयुत्सा को जिजीविषा का पर्याय माना है। बजरंग बिश्नोई ने प्रतिबद्धता के प्रश्न को युयुत्सा से जोड़ दिया है।
अस्वीकृत कविता
'उत्कर्ष' पत्रिका के जुलाई '66 के अंक में श्रीराम शुक्ल ने 'अस्वीकृत कविता' का नारा बुलंद किया और 'एक लंबी अस्वीकृत कविता' 'मरी हुई औरत के साथ संभोग' शीर्षक से प्रस्तुत की। शुक्ल जी के लिए 'संभोग का अनुभव ही पर्याप्त है-- सात महाकाव्य लिख ले जाने के लिए।' अस्वीकृत कविता के प्रवक्ता कवि की मान्यता है-- "सत्य को सत्य न कह पाने की विषमता कभी न कभी अवरोध तोड़कर बह निकलती है और तभी जन्म होता है अस्वीकृत कविता का।" तथा "प्रस्तुत युग में व्याप्त, यथार्थ होते हुए भी अस्वीकृत विशिष्ट प्रवृतियों, संवेगों, स्थितियों, मूल्यों, असंगतियों और मूड की संप्रेषक कविता है।" अस्वीकृत कविता यौन विकृतियों की कविता है। अश्लील शब्दों का प्रयोग इनके लिए सहज स्वीकृत है तथा इनके अनुसार ये 'नापसंद व्यवस्थाओं को बदलने के लिए' व्यग्र हैं। हल न प्रस्तुत कर सके तो भी 'उन पर प्रश्न चिह्न लगाकर बेसुध लोगों का ध्यान आकर्षित करना' ये अपना कर्तव्य समझते हैं।
अकविता
'अकविता' का सूत्रधार डॉ० श्याम परमार को माना गया है, परंतु जगदीश चतुर्वेदी भी उनके साथ बराबर के भागीदार थे और 'अकविता' के आरंभिक प्रस्तावकों में थे। वस्तुतः 'अकविता' पत्रिका के तीन संपादक थे-- जगदीश चतुर्वेदी, श्याम परमार और रवींद्रनाथ त्यागी। 'अकविता' पत्रिका में अकविता के समर्थन में सैद्धांतिक लेख प्रायः नहीं छापे जाते थे। उन लोगों की मान्यता थी की 'बात बोलेगी हम नहीं'। परंतु, डॉ० श्याम परमार ने अकविता के समर्थन में 'अकविता और कला-सन्दर्भ' शीर्षक से बाकायदा पुस्तक भी लिखी, जिसमें बहुविध अकविता को परिभाषित करने का प्रयत्न किया गया। जगदीश चतुर्वेदी इस वर्ग के कवियों के द्वारा बौद्धिक स्तर पर जीये गये जीवन की एकांगिता, विसंगति तथा कचोट को सप्राण अभिव्यक्ति प्रदान करने की सचेतनता के कारण तथा काव्य की पुरातन परंपरा से पृथकता के कारण इस काव्य को 'अभिनव काव्य' की संज्ञा देते हुए कहते हैं कि "उन्हें 'एंटी-काव्य' के सार्थ-वाहकों के रूप में परिगणित किया जा सकता है।" परन्तु श्याम परमार अकविता को एंटी कविता या कविता विरोधी नहीं मानते। वे अकविता को 'अंतर्विरोधों की अन्वेषक कविता' मानते हैं। उनके अनुसार इस काव्यांदोलन की विशेषता इस तथ्य में है कि "कवियों की प्रवृत्तियाँ अलग-अलग मनःस्थितियों से जुड़ी हैं।" "अकविता कालधर्मी कविता है। वह सीमित समय की कविता होगी, क्योंकि उसे भविष्य में झंडे नहीं गाड़ना होगा।" तथा "अकविता में अभिव्यक्ति के अनेक स्तर संभव हैं। भाषा और कथ्य में वह प्रतिबद्ध नहीं है, इसलिए 'फ्लेक्जीबल' है। उसमें जटिल और 'टिप्सी' प्रक्रियाएँ हैं-- सीधी और टूटी बातें हैं।" अकविता के प्रवक्ता कवि ने यह भी उल्लेख किया है कि "अकविता के लिए नयी कविता या नवगीत विरोध योग्य नहीं हैं। आन्दोलन वृत्ति के लोग व्यर्थ ही इसे गुट या षड्यंत्र की संज्ञा देते हैं।"
सन् 1965 से 67 तक निकलने वाली 'अकविता' पत्रिका के प्रस्तावकों में गिरिजाकुमार माथुर, प्रभाकर माचवे, भारत भूषण अग्रवाल, विमल और अतुल आदि के नाम भी सामने आये थे। इस संदर्भ में सौमित्र मोहन तथा मुद्राराक्षस की रचनाएँ भी उल्लेखनीय हैं।
बीट कविता
अमेरिकी बीटनिक प्रभाव के कारण डॉ० प्रभाकर माचवे, बांग्ला प्रभाव के कारण राजकमल चौधरी (भूखी पीढ़ी का प्रभाव) तथा गिन्सवर्ग के प्रभाव के कारण त्रिलोचन और शमशेर बहादुर सिंह ने भी बीट कविता से अपने आप को संबद्ध किया था। 'कृति' और 'अभिव्यक्ति' नामक पत्रिकाओं में माचवे जी ने अपनी धारणा को घोषित भी किया। इलाहाबाद से प्रकाशित 'विद्रोही पीढ़ी' के कवियों पर भी अप्रत्यक्ष रूप से यह प्रभाव दिखा।
ताजी कविता
'ताजी कविता' के प्रवर्तक लक्ष्मीकांत वर्मा थे। वर्मा जी पहले 'नयी कविता' के बड़े समर्थकों में से थे। उन्होंने नयी कविता के सैद्धांतिक विश्लेषण से संबंधित पहली महत्त्वपूर्ण पुस्तक लिखी थी 'नयी कविता के प्रतिमान'। परंतु, बाद में मान्यता बदलने पर वे 'ताजी कविता' के प्रवर्तक बने। उन्होंने 'ताजी कविता' का आंदोलन इसलिए चलाया कि नयी कविता में अब कुछ 'नयापन' भी शेष न रह गया था और वह एक खास रूप में प्रतिष्ठित भी हो चुकी थी। वर्मा जी का यह भी कहना था कि "नयी कविता का अधिकांश परोक्ष रूप से नाभिनाल द्वारा छायावाद से जीवनशक्ति लेता रहा था।" हालाँकि 'ताज़ी कविता' का यह आंदोलन भी आगे चल नहीं सका। जुलाई 1965 तक में ही वर्मा जी का साथ निभाने वाला कोई एक कवि या लेखक भी सामने नहीं आया और "बिना किसी शोर-गुल के, 'ताजी कविता' के ताज़िए अपने आप दफ़्न हो गये।"
प्रतिबद्ध कविता
प्रतिबद्ध कविता के साथ डॉ० परमानन्द श्रीवास्तव का नाम जुड़ा हुआ है। डॉ० श्रीवास्तव की धारणा है : "मैं मानता हूँ कि कविता के सामने इसके सिवाय दूसरा विकल्प नहीं है कि वह आज की संपूर्ण मानवनियति का साक्षात्कार करे और पूँजीवादी व्यवस्था द्वारा प्रेरित अमानवीकरण के विरुद्ध संघर्ष करे।" तथा "प्रतिबद्ध कविता के दायरे में 'भाषा' एक महत्त्वपूर्ण अस्त्र है-- उपर्युक्त संघर्ष का।" डॉ० श्रीवास्तव ने संघर्ष के स्वरूप को भी आगे परिभाषित किया है-- "प्रतिबद्ध कविता में संघर्ष सीधा और सार्थक शब्द है-- उसका कोई छद्मवेश नहीं है-- जो लोग किसी किस्म की प्रतिबद्धता को स्वीकार नहीं करते वे झूठा संघर्ष रचते हैं और उस में मजा लेते हैं।
इस प्रकार यह आंदोलन आधुनिकतावाद अथवा अराजकता से दूर व्यवस्था का ही आंदोलन था और मार्क्सवाद का ही एक रूप था। इसके पीछे एक विचारधारा, एक राजनीतिक दृष्टि थी।
सहज कविता
सहज कविता का सूत्रधार डॉ० रवीन्द्र भ्रमर को माना गया है। इस आंदोलन का भी आधुनिकतावाद या आराजकता से दूर दूर तक कोई संबंध नहीं था। इसके समर्थकों में आचार्य हजारीप्रसाद द्विवेदी, आचार्य नंददुलारे वाजपेयी, अज्ञेय, दिनकर, डॉ० नगेन्द्र, डॉ० देवराज, डॉ० इन्द्रनाथ मदान, डॉ० प्रभाकर माचवे और रामदरश मिश्र के नाम शामिल थे। डॉ० श्याम परमार तथा राजकमल चौधरी ने भी इसे समर्थन दिया था। मार्च 1967 में सहज कविता की विज्ञप्ति प्रकाशित हुई। विज्ञप्ति के कुछ अंश इस प्रकार हैं-- "सन् '60 के बाद एक वर्ग में मैनरिज़्म का क्राफ़्टमैनशिप को ही मूल लक्ष्य माना और हिन्दी कविता कुल मिलाकर टेढ़ी रेखाओं के व्यापार के रूप में सामने आयी। इसीलिए वह फैशन रही है और बहुत अर्थपूर्ण भी नहीं...।" अतः यह कविता का लक्ष्य "नये सिरे से कविता की खोज करना" है। डॉ० परमानंद श्रीवास्तव, राजेंद्र प्रसाद सिंह, डॉ० कुमार विमल, श्रीकांत जोशी, डॉ० श्यामसुंदर घोष, डॉ० विश्वंभरनाथ उपाध्याय, डॉ० गणपतिचन्द्र गुप्त तथा शिवप्रताप सिंह ने 1968 ई० में प्रकाशित 'सहज कविता' नामक संग्रह के अपने लेखों में सहज कविता का समर्थन किया। डॉ० रवीन्द्र भ्रमर ने अपने लेख में सहज कविता को इस प्रकार परिभाषित किया-- "प्रस्तुत संदर्भ में 'सहज' शब्द का व्युत्पत्तिमूल्क अर्थ लेना होगा 'सह जायते इति सहजः।' अर्थात् जो रचना यथार्थ अनुभूति संवेग के साथ वाणी के मूर्त माध्यम में जन्म लेती है, वह सहज है। इस दृष्टि से अनुभूति की प्रामाणिकता प्राथमिक वस्तु है। अनुभूति प्रत्यक्ष तथा प्रामाणिक हुई तो अभिव्यक्ति अकृत्रिम और अजटिल होगी।" तथा "सहज की माँग व्यष्टिमूलक होते हुए भी समाजसापेक्ष है।" डॉ० भ्रमर ने प्रतिबद्धता के प्रश्न को भी सहज कविता के साथ संबद्ध करके देखा है : "अपने युग के जीवन और सर्जनात्मक दायित्व से सहज कविता पूरी तरह प्रतिबद्ध है। उसके मूल में सहज संपूर्ण जीवन की प्रतीति और सहज सुगठित शिल्प के माध्यम की खोज का एक ईमानदार प्रयत्न निहित है।"
नवगीत
नवगीत का नाम फरवरी 1958 में मुजफ्फरपुर से प्रकाशित 'गीतांगिनी' नामक पत्रिका में दिखाई दिया। इस पत्रिका में कुछ नवगीत भी संकलित थे। कुछ लेखक नवगीत का विकास नयी कविता के ही समानांतर मानते हैं और उसे नयी कविता की एक विशेष शैली मानते हैं। 'नवगीत' का प्रथम समवेत संकलन 'कविता' 1964 में ओम प्रभाकर के संपादन में प्रकाशित हुआ। इसके साथ ही डॉ० रवींद्र भ्रमर, रामदरश मिश्र तथा डॉ० रमेश कुंतल मेघ नवगीत के प्रवक्ताओं के रूप में सामने आये। इस संकलन में निराला से लेकर नयी पीढ़ी तक के अनेक गीतकारों के गीत संकलित थे। नवगीत का यह आंदोलन अन्य साठोत्तरी क्षणजीवी आंदोलनों से बिल्कुल भिन्न रहा। न तो इसे अराजकता आदि से कोई लेना-देना था और न ही वैसी शाॅक आदि देने की कोई प्रवृत्ति। यह विधा अपने आप को स्थापित कर चुकी है।
कल्पना थोडम
कल्पना देवी थोडम (जन्म 24 दिसम्बर 1989) एक भारतीय जुडोका (जुडो अभ्यासकर्ता) है।ग्लासगो, स्कॉट्लैण्ड में हुए 2014 राष्ट्रमंडल खेल में महिलाओं की 52 किलोग्राम वज़न श्रेणी में उन्होंने कांस्य पदक (ब्रोन्ज़ मेडल) जीता था।
कैरियर
एक जुडो अभ्यास्कर्ता के रूप में कल्पना थोडम ने 1998 में गुवाहाटी में हुए उप-जुनियर राष्ट्रिय प्रतियोगिता में रजत पदक जीता।इसके बाद उन्होंने जुनियर राष्ट्रिय प्रतियोगिता में चार स्वर्ण पदक जीते और जुनियर एशियाई जुडो प्रतियोगिता में एक स्वर्ण पदक जीता।2010 में उन्होंने सिंगापुर में हुए राष्ट्रमंडल जुडो प्रतियोगिता में स्वर्ण पदक जीता। 2013 में उज़्बेकिस्तान के ताशकंद में आयोजित अंतर्राष्ट्रीय जुडो महासंघ (आइ.जे.एफ.) ग्रेण्ड प्रिक्स में पदक जीतने वाली वे पहली भारतीय बनीं जहां उन्होंने कांस्य पदक जीता।
दया बाई
दया बाई (जन्म मर्सी मैथ्यू) केरल की एक भारतीय सामाजिक कार्यकर्ता हैं, जो मध्य भारत के आदिवासियों के बीच काम करती हैं। वह मध्य प्रदेश के छिंदवाड़ा जिले के बरुल गांव में रहती हैं।
एशला रुबाँन वेराकून
श्रीलंका के महामहिम एसाला रुवान वीराकून ने 01 मार्च 2020 को दक्षिण एशियाई क्षेत्रीय सहयोग संगठन (सार्क) के महासचिव का पद ग्रहण किया।
महासचिव का पद संभालने से पहले, वीराकून ने श्रीलंका के राष्ट्रपति के वरिष्ठ अतिरिक्त सचिव के रूप में कार्य किया। इससे पहले, वह श्रीलंका के विदेश सचिव थे। उन्होंने भारत में श्रीलंका के उच्चायुक्त और नॉर्वे में राजदूत के रूप में भी काम किया था।
अपने 30 वर्षों से अधिक के राजनयिक करियर के दौरान, वीराकून ने वाशिंगटन डीसी में श्रीलंका के मिशन के उप प्रमुख के रूप में कार्य किया; जापान में चार्ज डी'अफेयर्स; और ऑस्ट्रेलिया में उप उच्चायुक्त। उनकी राजनयिक पोस्टिंग में यूनाइटेड किंगडम, फ्रांस, मलेशिया और सेशेल्स में श्रीलंका के मिशनों में विभिन्न क्षमताओं में कार्य शामिल थे। वह 1988 में एक परिवीक्षाधीन के रूप में श्रीलंका विदेश सेवा में शामिल हुए।
वीराकून की शिक्षा कोलंबो के रॉयल कॉलेज में हुई थी। उन्होंने केलानिया विश्वविद्यालय में अर्थशास्त्र का अध्ययन किया और लंदन स्कूल ऑफ इकोनॉमिक्स में स्नातकोत्तर की पढ़ाई की।
तुर्की आम चुनाव, 2018
तुर्की आम चुनाव, 2018: तुर्की में नये राष्ट्रपति और संसदीय चुनावों के लिए 24 जून को मतदान हो गया है। यह चुनाव पिछले डेढ़ दशक से तुर्की में शासन कर रहे श्री रेसेप तैयप एर्दोगन और उनकी इस्लामवादी पार्टी एके के लिए बड़ी चुनौती है। संसदीय चुनाव तुर्की के ग्रैंड नेशनल असेंबली में संसद के 600 सदस्यों को चुनने के लिए हुए हैं। श्री एर्दोगन ने निर्धारित समय से पहले इस वर्ष अप्रैल में चुनाव का एलान करके विपक्ष को हैरान कर दिया था। यह चुनाव अगले वर्ष नवंबर में होना था। उन्होंने तर्क दिया था कि आर्थिक चुनौतियों और सीरिया से युद्ध का सामना करने के लिए राष्ट्रपति की पर्याप्त शक्ति की आवश्यकता के मद्देनजर चुनाव कराना आवश्यक है।. . गौरतलब है कि 15 वर्ष से एर्दोगन सत्ता पर काबिज हैं. तुर्की के मतदाताओं ने पहली बार राष्ट्रपति और संसदीय चुनाव में मतदान किया है. एर्दोआन अपनी सत्तारूढ़ जस्टिस ऐंड डेवलपमेंट पार्टी के लिए पूर्ण बहुमत की उम्मीए लगाए बैठे थे। तुर्की में जुलाई 2016 तख्ता पटल के विफल प्रयास के बाद से आपातकाल लागू है। श्री एर्दोगन ने तख्ता पलट के प्रयास के पीछे अमेरिका में रह रहे मुस्लिम मैलबी फतेहमुल्ला गुलेन का हाथ होने का अारोप लगाया था और देश में उसके समर्थकों के खिलाफ कड़ा अभियान चलाया था।
श्री एर्दोगन अपने मुख्य प्रतिद्वंद्वी मुहर्रम इंस को भारी अंतर से हराने में कामयाब रहे। एर्दोगन को 52.5 फीसद और इंस को 31.5 फीसद वोट मिले। पहले दौर की मतगणना के बाद ही उनको विजेता घोषित कर दिया गया और दूसरे दौर की नौबत ही नहीं आई।
संसदीय चुनाव
तुर्की में पहली बार राष्ट्रपति और संसदीय चुनाव में मतपत्रों के जरिये चुनाव करवाया गया था। एर्दोगन 2003 से 2014 तक तुर्की के प्रधानमंत्री थे। इसके बाद से वह यहां के राष्ट्रपति बने हुए हैं। अप्रैल 2017 में अपनाए गए नए संविधान के मुताबिक प्रधानमंत्री का पद खत्म कर दिया गया है और नए राष्ट्रपति के पास पहले से ज्यादा अधिकार होंगे। चुनाव जीतने के बाद अपने आवास पर पत्रकारों से बात करते हुए एर्दोगन ने कहा था कि देश की जनता ने राष्ट्रपति पद के लिए मुझ पर भरोसा जताया है। नई व्यवस्था अब तेजी से लागू की जाएगी। उन्होंने कहा कि 88 फीसद वोटिंग के जरिये तुर्की ने पूरी दुनिया को लोकतंत्र का संदेश दिया है। गौरतलब है कि तुर्की में 2016 में सेना ने तख्ता पलट की कोशिश की थी। उसके बाद से वहां आपातकाल लागू है। चुनाव प्रचार के दौरान एर्दोगन और विपक्षी दलों ने कहा था कि जीत मिलते ही आपातकाल को हटा दिया जाएगा। चुनाव के नतीजों पर विपक्षी नेता इंस ने फिलहाल चुप्पी साध रखी है।
संसद में भी बहुमत
संसदीय चुनाव में भी एर्दोगन की पार्टी एकेपी के नेतृत्व वाले गठबंधन को स्पष्ट बहुमत मिल गया है। 600 सदस्यों वाली संसद में एकेपी को 293 सीटें मिली हैं। इसकी सहयोगी पार्टी एमएचपी ने 50 सीटों पर कब्जा जमाया है। चुनाव जीतने के बाद अपने पहले भाषण में एर्दोगन ने कहा कि यह देश के सभी मतदाताओं की जीत है।
पूर्ण बहुमत
एर्दोगन ने अपने निकटतम प्रतिद्वंद्वी मुहर्रम इंस को पूर्ण बहुमत से हराया। उन्हें पहले दौर की गिनती में ही आधे से अधिक वोट मिल गए थे। इसके बाद दूसरे दौर की गिनती की जरूरत नही पड़ी थी।
पहली बार राष्ट्रपति व्यवस्था लागू
राष्ट्रपति ने अप्रैल 2017 में तुर्की में जनमत संग्रह कराया। इसके परिणाम के अनुसार अब देश में संसदीय प्रणाली लागू होगी। नी व्यवस्था में प्रधानमंत्री का पद नहीं होगा और राष्ट्रपति पहले कि तुलना में अब ज्यादा शक्तियां मिलेगीं। वह मंत्रियों और न्यायपालिका के सदस्यों की नियुक्ति कर सकेगा। [[रजब तैयब इरदुगान|एर्दोगन] ने जनमत संग्रह के नतीजों समर्थन किया लेकिन विपक्ष का कहना था कि इससे राष्ट्रपति निरंकुश हो जाएगा।
रतिलाल अनिल
रतिलाल अनिल  गुजराती भाषा के विख्यात साहित्यकार हैं। इनके द्वारा रचित एक निबंध–संग्रह आटानो सूरज के लिये उन्हें सन् 2006 में साहित्य अकादमी पुरस्कार से सम्मानित किया गया।
लडडू गोपाल
लड्डू गोपाल भगवान विष्णु के पूर्णावतार श्री कृष्ण का बाल रूप है।
उत्पत्ति की कथा
कुम्भनदास हर समय प्रभु श्री कृष्ण की भक्ति में लीन रहते थे और पूरे नियम से भगवान की सेवा करते थे. वे उन्हें छोड़ कर कहीं नहीं जाते थे, ताकि उनकी सेवा में कोई विघ्न न हो. एक दिन वृन्दावन से उनके लिए भागवत कथा करने का न्योता आया. पहले तो उन्होंने मना कर दिया लेकिन लोगों के जोर देने पर वे कथा के लिए जाने के लिए तैयार हो गए. उन्होंने सोचा कि भगवान की सेवा की तैयारी करके वे रोजाना कथा करके वापस लौट आएंगे जिससे भगवान का सेवा नियम भी नहीं छूटेगा. उन्होंने अपने पुत्र को समझा दिया कि वे भोग तैयार कर चुके हैं, तुम्हें बस समय पर ठाकुर जी को भोग लगा देना है. कुम्भनदास ने अपने पुत्र रघुनंदन को समझाया और वहां से प्रस्थान कर दिए रघुनंदन ने भोजन की थाली ठाकुर जी के सामने रखी और सरल मन से आग्रह किया कि ठाकुर जी आओ और भोग लगाओ. उसके बाल मन में यह छवि थी कि वे आकर अपने हाथों से भोजन करेगें, जैसे हम सभी करते हैं. उसने बार-बार ठाकुर जी से आग्रह किया लेकिन भोजन तो वैसे का वैसे ही रखा रहा. अब रघुनंदन उदास हो गया और रोते हुए पुकारा कि ठाकुर जी आओ और भोग लगाओ. जिसके बाद ठाकुर जी ने एक बालक का रूप धारण किया और भोजन करने बैठ गए. ये दृश्य देख रघुनंदन भी प्रसन्न हो गया। रात को जब कुम्भनदास जी ने लौट कर पूछा- बेटा, तुमने ठाकुर जी को भोग लगाया था? रघुनंदन ने कहा- हां. उन्होंने प्रसाद मांगा तो पुत्र ने कहा कि ठाकुर जी ने सारा भोजन खा लिया. उन्होंने सोचा कि बच्चे को भूख लगी होगी तो सारा भोजन उसने ही खा लिया होगा. अब तो ये रोज का नियम हो गया कि कुम्भनदास जी भोजन की थाली लगाकर जाते और रघुनंदन ठाकुर जी को भोग लगाते और जब वे वापस लौटकर प्रसाद मांगते तो एक ही जवाब मिलता कि ठाकुर जी ने सारा भोजन खा लिया. कुम्भनदास जी को अब लगने लगा कि पुत्र झूठ बोलने लगा है। कुम्भनदास ने एक दिन लड्डू बनाकर थाली में सजा दिए और छिप कर देखने लगे कि बच्चा क्या करता है. रघुनंदन ने रोज की तरह ही ठाकुर जी को पुकारा तो ठाकुर जी बालक के रूप में प्रकट होकर आए और लड्डू खाने लगे. यह देखकर कुम्भनदास जी दौड़ते हुए आए और प्रभु के चरणों में गिरकर विनती करने लगे. उस समय ठाकुर जी के एक हाथ मे लड्डू और दूसरे हाथ वाला लड्डू मुख में जाने को ही था कि वे जड़ हो गए. उसके बाद से ही उनकी इसी रूप में पूजा की जाती है और वे ‘लड्डू गोपाल’ कहलाए जाने लगे।
एस्टेरिक्स एंड द बिग फाइट
स्नो व्हाइट एंड द सेवेन ड्वार्फ्स (फ़्रान्सीसी: Astérix et le Coup du menhir, अंग्रेजी: Asterix and the Big Fight) १९८९ में फिलिप ग्रिमोंड द्वारा निर्मित एनीमेटेड फिल्म है।
रतन कुमार सिन्हा
रतन कुमार सिन्हा एक भारतीय वैज्ञानिक हैं। वे २०१२ से २०१५ तक भारत के परमाणु ऊर्जा आयोग के अध्यक्ष रह चुके हैं।
रमणलाल जोशी
रमणलाल जोशी  गुजराती भाषा के विख्यात साहित्यकार हैं। इनके द्वारा रचित एक समालोचना विवेचननी प्रक्रिया  के लिये उन्हें सन् 1984 में साहित्य अकादमी पुरस्कार से सम्मानित किया गया।
यशवन्त सिंह परमार औद्यानिकी एवं वानिकी विश्वविद्यालय
डॉ यशवन्त सिंह परमार औद्यानिकी एवं वानिकी विश्वविद्यालय हिमाचल प्रदेश के सोलन में स्थित एक विश्वविद्यालय है। एशिया में यह अपने तरह का पहला विश्वविद्यालय है जिसमें औद्यानिकी तथा वानिकी की शिक्षा, अनुसंधान एवं विस्तार (एक्सटेंशन) होता है।
सिरमौर रियासत
सिरमौर रियासत (Sirmaur State) या सिर्मूर रियासत (Sirmoor State) भारत में ब्रिटिश राज के काल में एक रियासत थी। इसकी स्थापना सन् 1616 में आधुनिक हिमाचल प्रदेश के सिरमौर ज़िले के भूभाग में हुई थी। इसकी राजधानी व मुख्य नगर नाहन था, इसलिए इसे नाहन रियासत (Nahan State) भी कहा जाता था।
रसिक शाह
रसिक शाह  गुजराती भाषा के विख्यात साहित्यकार हैं। इनके द्वारा रचित एक निबंध अंते आरंभ  के लिये उन्हें सन् 2015 में साहित्य अकादमी पुरस्कार से सम्मानित किया गया।
श्रीलंका ए क्रिकेट टीम का बांग्लादेश दौरा 2018
श्रीलंका ए क्रिकेट टीम जून-जुलाई 2018 में बांग्लादेश ए क्रिकेट टीम के खिलाफ 3 प्रथम श्रेणी के मैचों और 3 लिस्ट-ए मैच खेलने के लिए तैयार है।.
सप्तभंगी नय
जैन धर्म के अनुसार भिन्न-भिन्न दृष्टिकोणों से देखे जाने के कारण प्रत्येक ज्ञान भी भिन्न-भिन्न हो सकता है। केवल दो ('सत्य' और 'असत्य') नहीं, बल्कि सात स्तरीय तर्कपद्धति। ज्ञान की यह विभिन्नता सात प्रकार की हो सकती है-
स्यात्-अस्ति
यह पहला मत है। उदाहरण के तौर पर यदि कहा जाय कि 'स्यात् हाथी खम्भे जैसा है' तो उसका अर्थ होगा कि किसी विशेष देश, काल और परिस्थिति में हाथी खम्भे जैसा है। यह मत भावात्मक है।
स्यात्-नास्ति
यह एक अभावात्मक मत है। इस परिप्रेक्ष्य में हाथी के संबंध में मत इस प्रकार होना चाहिए कि- स्यात् हाथी इस कमरे के भीतर नहीं है। इसका अर्थ यह नहीं है कि कमरे में कोई हाथी नहीं है। स्यात् शब्द इस तथ्य का बोध कराता है कि विशेष रूप, रंग, आकार और प्रकार का हाथी इस कमरे के भीतर नहीं है। जिसके बोध में हाथी दीवार या रस्सी की तरह है उसके लिए अभावात्मक मत के रूप में इस नय का प्रयोग किया जाता है। स्यात् शब्द से उस हाथी का बोध होता है जो मत दिये जाने के समय कमरे में उपस्थित नहीं है।
स्यात् अस्ति च नास्ति च
इस मत का अर्थ है कि वस्तु की सत्ता किसी विशेष दृष्टिकोण से हो भी सकती है और नहीं भी। हाथी के उदाहरण को ध्यान में रखें तो वह खम्भे के समान हो भी सकती है और नहीं भी हो सकती है। ऐसी परिस्थितियों में 'स्यात् है और स्यात् नहीं है' का ही प्रयोग हो सकता है।
स्यात् अवक्तव्यम्
यदि किसी मत में परस्पर विरोधी गुणों के संबंध में एक साथ विचार करना हो तो उस विषय में स्यात् अवक्तव्यम् का प्रयोग किया जाता है। हाथी के संबंध में कभी ऐसा भी हो सकता है कि निश्चित रूप से नहीं कहा जा सके कि वह खम्भे जैसा है या रस्सी जैसा। ऐसी स्थिति में ही स्यात् अवक्तव्यम् का प्रयोग किया जाता है। कुछ ऐसे प्रश्न होते हैं जिनके संबंध में मौन रहना, या यह कहना कि इसके बारे में निश्चित रूप से कुछ भी नहीं कहा जा सकता, उचित होता है। जैन दर्शन का यह चौथा परामर्श इस बात का प्रमाण है कि वे विरोध को एक दोष के रूप में स्वीकार करते हैं।
स्यात् अस्ति च अवक्तव्यम् च
कोई वस्तु या घटना एक ही समय में हो सकती है और फिर भी संभव है कि उसके विषय में कुछ कहा न जा सके। किसी विशेष दृष्टिकोण से हाथी को रस्सी जैसा कहा जा सकता है। परन्तु दृष्टि का स्पष्ट संकेत न हो तो हाथी के स्वरूप का वर्णन असंभव हो जाता है। अतः हाथी रस्सी जैसी और अवर्णनीय है। जैनों का यह परामर्श पहले और चौथे नय को जोड़ने से प्राप्त होता है।
स्यात् नास्ति च अवक्तव्यम् च
किसी विशेष दृष्टिकोण से संभव है कि किसी भी वस्तु या घटना के संबंध में 'नहीं है' कह सकते हैं, किंतु दृष्टि स्पष्ट न होने पर कुछ भी नहीं कहा जा सकता। अतः हाथी रस्सी जैसी नहीं है और अवर्णनीय भी है। यह परामर्श दूसरे और चौथे नय को मिला देने से प्राप्त हो जाता है।
स्यात् अस्ति च नास्ति च अवक्तव्यम् च
इस मत के अनुसार एक दृष्टि से हाथी रस्सी जैसी है, दूसरी दृष्टि से नहीं है और जब दृष्टिकोण अस्पष्ट हो तो अवर्णनीय भी है। यह परामर्श तीसरे और चौथे नय को मिलाकर बनाया गया है।
पादप ऊतक परीक्षण
पौधों में मौजूद पोषक तत्त्वों की मात्रा का अनुमान उनके ऊतक (टिश्यु) का विश्लेषण करके किया जा सकता है। ये परीक्षण इसलिये महत्व रखते हैं क्योंकि इनके द्वारा उर्वरक की ठीक-ठीक मात्रा (न कम, न ज्यादा) डालने में सहायता मिलती है।
कमलेश सावंत
कमलेश सावंत एक भारतीय हिन्दी सिनेमा जगत के अभिनेता है। ये फोर्स ,भूतनाथ रिटर्न्स, दृश्यम् जैसी फ़िल्मों में कार्य कर चूके है ।
उषा मंगेशकर
उषा मंगेशकर मशहूर गायिका लता मंगेशकर तथा आशा भोंसले की छोटी बहन हैं और हिन्दी फ़िल्मी गीतों की पार्श्व गायिका हैं।
रियाज हसन (क्रिकेटर)
उन्होंने 8 अप्रैल 2018 को 2018 अहमद शाह अब्दाली 4-दिवसीय टूर्नामेंट में एमो क्षेत्र के लिए प्रथम श्रेणी में पदार्पण किया। उन्होंने 18 जुलाई 2018 को 2018 गाजी अमानुल्लाह खान क्षेत्रीय एक दिवसीय टूर्नामेंट में अमो क्षेत्र के लिए अपनी सूची ए की शुरुआत की। उन्होंने अपना ट्वेंटी20 पदार्पण 8 सितंबर 2020 को काबुल ईगल्स के लिए 2020 शपेजेज़ा क्रिकेट लीग में किया।
जनवरी 2022 में, उन्हें कतर में नीदरलैंड के खिलाफ उनकी श्रृंखला के लिए अफगानिस्तान के एक दिवसीय अंतर्राष्ट्रीय (वनडे) दस्ते में नामित किया गया था। उन्होंने 25 जनवरी 2022 को अफगानिस्तान के लिए नीदरलैंड के खिलाफ अपना वनडे डेब्यू किया।
जलकुंभी
जल कुंभी (Water hyacinth) (Eichhornia crassipes) पानी में तैरने वाला एक प्रकार का पौधा है जो मूलत: अमेज़न का है लेकिन अब पूरे विश्व में फैल गया है।
राजेन्द्र शुक्ल
राजेन्द्र शुक्ल  गुजराती भाषा के विख्यात साहित्यकार हैं। इनके द्वारा रचित एक कविता–संग्रह गजल संहिता  के लिये उन्हें सन् 2007 में साहित्य अकादमी पुरस्कार से सम्मानित किया गया। इनकी कविताओं में बिम्ब की प्रधानता है!
वर्षा एम. अडालजा
''' वर्षा एम. अडालजा  गुजराती भाषा के विख्यात साहित्यकार हैं। इनके द्वारा रचित एक उपन्यास अणसार ''' के लिये उन्हें सन् 1995 में साहित्य अकादमी पुरस्कार से सम्मानित किया गया।
बोरिस गोर्ली
बोरिस गोरली (जन्म 22 फरवरी 2001) एक डच क्रिकेटर हैं। जुलाई 2019 में, उन्होंने अंडर-19 क्रिकेट विश्व कप यूरोपीय क्वालीफायर इवेंट में नीदरलैंड्स की अंडर-19 टीम की कप्तानी की, जो उनके गृह देश में खेला गया था। उन्हें नवंबर 2021 में दक्षिण अफ्रीका के दौरे के लिए नीदरलैंड की वरिष्ठ टीम में शामिल किया गया था। गोर्ली को फिर से टीम के लिए चुना गया जब नीदरलैंड ने जनवरी 2022 में अफगानिस्तान के खिलाफ एक दिवसीय अंतर्राष्ट्रीय (वनडे) श्रृंखला के लिए कतर की यात्रा की।  उन्होंने 21 जनवरी 2021 को अफगानिस्तान के खिलाफ अपना वनडे डेब्यू किया।
मेरे रंग में रंगने वाली
मेरे रंग में रंगने वाली एक भारतीय हिन्दी धारावाहिक है, जो 17 नवम्बर 2014 से लाइफ ओके पर प्रसारित होना आरम्भ हुआ है। यह धारावाहिक राजश्री प्रोड्क्शनस् द्वारा निर्मित है।
सारांश
बाद में कई बार कहने के बाद राधा साथ रहने के लिए राजी हो जाती है। लेकिन वह मथुरा तभी चलने की बात कहती है, जब लीलधर उसके तलाक के कागजात पर हस्ताक्षर कर दे। वहीं लीलधर उसके दिल को जीतने की कोशिश करता है। राधा को भी यह एहसास होता है की वह भी लीलधर से प्यार करती है। दादाजी यह तय करते हैं कि उन दोनों की शादी सारे रीति रिवाजों के साथ हो। लेकिन इसमें दादाजी का विचार उसे घर से बाहर फेकने का होता है।
लाभशंकर ठाकर
लाभशंकर ठाकर  गुजराती भाषा के विख्यात साहित्यकार हैं। इनके द्वारा रचित एक कविता–संग्रह टोळा आवाज़ घोंघाट  के लिये उन्हें सन् 1991 में साहित्य अकादमी पुरस्कार से सम्मानित किया गया।
मेरे रंग में रंगने वाली
सारांश
दादाजी उससे एक कागजात पर हस्ताक्षर करवा लेते हैं। राधा बिना देखे हस्ताक्षर कर देती है। जिसमें उसके परिवार के खिलाफ शिकायत होती है कि उसके परिवार वाले उसे सताते हैं। लेकिन शादी के दिन दादाजी राधा के मन में लीलधर के लिए प्रेम देख कर यह फैसला रद्द कर देते हैं। लेकिन राधा के दो चाचा नहीं चाहते कि दादाजी अपने फैसले से पीछे हटें। इस लिए वह उस शिकायत को पुलिस तक पहुंचा देते हैं। इसके बाद पुलिस आकार परिवार के कई सदस्यों को गिरफ्तार कर लेती है। राधा पुलिस थाना जाती है और कहती है कि उसने ऐसा कोई शिकायत तर्ज नहीं कराया है। लेकिन तभी पुलिस उसे शिकायत पत्र दिखती है। जिसमें दादाजी ने उससे दस्तखत लिए थे। इस कारण वह उन पर आरोप न लगे इस कारण स्वयं इस शिकायत को करने का कह देती है। राधा कहती है कि उसने यह सब लीलधर से बदला लेने के लिए किया है। उसी दिन दादाजी को लकवा हो जाता है। इस शिकायत के कारण उसे घर से निकाल दिया जाता है।
एन्जिल स्टेडियम ऑफ एनाहिम
एन्जिल स्टेडियम ऑफ एनाहिम, लॉस एंजिल्स नगर, संयुक्त राज्य अमेरिका में स्थित एक बेसबॉल स्टेडियम है। यह लॉस एंजिल्स एन्जिल्स ऑफ एनाहिम का घरेलू मैदान है।
वी. आर. त्रिवेदी
''' वी. आर. त्रिवेदी  गुजराती भाषा के विख्यात साहित्यकार हैं। इनके द्वारा रचित एक समालोचनात्मक लेखन उपायन ''' के लिये उन्हें सन् 1962 में साहित्य अकादमी पुरस्कार से सम्मानित किया गया।
टॉम वोल्फ
थॉमस केनेरली वोल्फ जुनियर टॉम वोल्फ के नाम से चर्चित (2 मार्च 1930 – 14 मई 2018), एक अमेरिकी लेखक एवं पत्रकार थे। वर्ष 1960 और 1970 के दशक में विकसित न्यू जर्नलिज्म, समाचार लेखन और पत्रकारिता की एक शैली के साथ व्यापक रूप से जाने जाते हैं, जिसमें साहित्यिक तकनीक शामिल थी। उनकी प्रमुख कृतियों में ‘द इलेक्ट्रिक कूल -एड एसिड टेस्ट’ (The Electric Kool-Aid Acid Test), ‘द राइट स्टफ’ (The Right Stuff), ए मैन इन फुल (A Man in Full) और ‘द बोनफॉयर ऑफ द वैनिटीज’ (The Bonfire of Vanities) आदि शामिल हैं।
ग्लोब लाइफ पार्क अर्लिंगटन
ग्लोब लाइफ पार्क अर्लिंगटन, अर्लिंगटन नगर, संयुक्त राज्य अमेरिका में स्थित एक बेसबॉल स्टेडियम है। यह टॅक्सस रेंजर्स का घरेलू मैदान है।
रयान क्लेन
रयान क्लेन (जन्म 15 जून 1997) एक दक्षिण अफ्रीकी क्रिकेटर है जो नीदरलैंड के लिए खेलता है।
क्लेन ने 17 अक्टूबर 2019 को पश्चिमी प्रांत के लिए 2019-20 सीएसए 3-दिवसीय प्रांतीय कप में प्रथम श्रेणी में पदार्पण किया। उन्होंने 27 अक्टूबर 2019 को पश्चिमी प्रांत के लिए 2019-20 सीएसए प्रांतीय वन-डे चैलेंज में अपनी लिस्ट ए की शुरुआत की।
क्लेन के पास एक डच पासपोर्ट है, और मई 2021 में, क्लेन को आयरलैंड के उनके दौरे के लिए नीदरलैंड्स की ए टीम में नामित किया गया था। जनवरी 2022 में, क्लेन को कतर में अफगानिस्तान के खिलाफ श्रृंखला के लिए डच वनडे इंटरनेशनल (वनडे) टीम में नामित किया गया था। उन्होंने 23 जनवरी 2022 को अफगानिस्तान के खिलाफ नीदरलैंड के लिए अपना वनडे डेब्यू किया।
नीला दानव तारा
खगोलशास्त्र में नीला दानव (blue giant) ऐसा गरम तारा होता है जो III (दानव तारा) या II (चमकीला दानव तारा) श्रेणी की तेजस्विता रखता है। मानक हर्ट्जस्प्रंग-रसेल आरेख में यह तारे मुख्य अनुक्रम तारों से ऊपर और दाएँ में श्रेणीकृत होते हैं। नीले दानव तारे लाल दानव तारों से कई कम संख्या में पाए जाते हैं क्योंकि यह अधिक भीमकाय तारों से विकसित होते हैं जो कम ही होते हैं और अपने विकास क्रम में नीले दानव वाली स्थिति में कम काल के लिए ही रहते हैं।
सोहनलाल पाठक
सोहनलाल पाठक (७ जनवरी १८८३ — १० फरवरी १९१६) भारतीय स्वतंत्रतता के लिये शहीद होने वाले क्रांतिकारी थे। अंग्रेजों द्वारा उन पर शासन विरोधी साहित्य छापने तथा विद्रोह भड़काने के आरोप में मुकदमा चलाया था, जिसमें उनको अपराधी घोषित कर बर्मा की मांडले जेल में फांसी दी गई।
परिचय
सोहनलाल का जन्म ७ जनवरी १८८३ को अमृतसर के पट्टी गांव में पंडित जिंदा राम के घर में हुआ था। गाँव में मिडिल पास कर वह शिक्षक बन गए। इसी बीच उनका सम्पर्क लाला हरदयाल और लाला लाजपत राय से हुआ, जिनकी प्रेरणा से वह निष्ठावान क्रांतिकारी बने। उनके एक मित्र ज्ञान सिंह, देश में रहकर क्रांतिकारी गतिविधियों से जुड़े थे। उन्हीं के आग्रह पर सोहनलाल पाठक भी यहाँ पहुंचे, परन्तु कार्यक्षेत्र सीमित जानकर वहाँ से उन्होंने अमेरिका जाने का निश्चय किया।
सोहनलाल पाठक को जहाँ विनायक दामोदर सावरकर से क्रांतिकारी बनने की प्रेरणा मिली वहीं नलिनी घोष भी उनके प्रेरणास्रोत रहे। नलिनी घोष नज़रबंद थे। अंग्रेजों की आँख में धूल झोंक कर वह चंदन नगर पहुँच गए और वेश बदलकर सन् १९१९ में बिहार पहुँच कर संगठन कार्य का संचालन करने लगे। पुलिस के पीछा करने पर वह गौहाटी चले गए और वहाँ सक्रिय हो गए। लेकिन पुलिस ने उनका पीछा यहाँ भी नहीं छोड़ा और तंग आकर घोष को दूसरा अड्डा तलाशना पड़ा।
पाठक जी के मित्र ज्ञान सिंह ने पत्र लिखा - 'हम लोगों ने जंगलों में जाकर मातृभूमि की आज़ादी के लिए फांसी चढ़कर मरने की शपथ ली थी। अब वह समय आ गया है।'
एक दिन पाठक जी गुप्तरूप से जब फौज़ के जवानों को देशभक्ति और अंग्रेजों के विरुद्ध मरने-मारने का पाठ पढ़ा रहे थे, अचानक एक भारतीय जमादार ने उनका दांयाँ हाथ पकड़ लिया और अपने अफ़सर के सम्मुख प्रस्तुत करने के लिए ले जाने का बलात् प्रयास करने लगा। पाठकजी को यह आशंका न थी। उन्होंने जमादार को काफी समझाया पर वह नहीं माना।
यद्यपि पाठकजी उस समय सशस्त्र थे, जमादार का काम तमाम कर सकते थे। लेकिन एक भारतीय भाई का खून अपने हाथों से बहाना उन्होंने उचित नहीं समझा. उन्हें लगा कि इस कृत्य से उनका क्रांतिकारी संगठन कलंकित हो जायेगा. वे स्वयं गिरफ़्तार हो गए। मुक़दमा चला और उन्हें फांसी की सज़ा सुनाई गयी।
रसिकलाल सी. पारीख
रसिकलाल छोटालाल पारीख (1897-1982) गुजराती भाषा के विख्यात साहित्यकार, नाटककार, साहित्यिक आलोचक, भारतविद, इतिहासकार और सम्पादक थे। इनके द्वारा रचित एक नाटक शर्विलक  के लिये उन्हें सन् 1960 में साहित्य अकादमी पुरस्कार से सम्मानित किया गया। वे रंजीतराम सुवर्ण चंद्रक और नर्मद सुवर्ण चंद्रक से भी सम्मानित हुए हैं। वे गुजरात साहित्य सभा के अध्यक्ष थे और 1964 में गुजराती साहित्य परिषद के अध्यक्ष के रूप में नियुक्त हुए थे।
सोहनलाल पाठक
परिचय
जेल में उन्होंने कभी जेल के नियमों का पालन नहीं किया। उनका तर्क था कि जब अंग्रेज़ नियमों को नहीं मानते तो उनके नियमों का बन्धन कैसा? बर्मा के गवर्नर जनरल ने जेल में उनसे कहा- 'अगर तुम क्षमा मांग लो तो फांसी रद्द की जा सकती है।' पाठकजी ने जवाब दिया- 'अपराधी अंग्रेज हैं, क्षमा उन्हें मांगनी चाहिए। देश हमारा है। हम उसे आज़ाद कराना चाहते हैं। इसमें अपराध क्या है?'
रसिकलाल सी. पारीख
कृतियाँ
पारीख ने साहित्य, काव्य, दर्शन, नाटक, कविता, इतिहास, सौंदर्यशास्त्र और आलोचना में बड़े पैमाने पर लिखा।
सोहनलाल पाठक
परिचय
बर्मा जेल के रिकॉर्ड बताते हैं कि फांसी के समय पाठकजी ने जल्लाद के हाथों से फांसी का फंदा छीन कर स्वयं अपने गले में डाल लिया था।
किसी कवि ने ऐसे ही जाँबाजों के लिए कहा है कि-
रसिकलाल सी. पारीख
पुरस्कार
गुजरात साहित्य सभा ने उन्हें 1942 में रंजीतराम सुवर्ण चंद्रक से सम्मानित किया। उनके नाटक शर्विलक को 1960 का साहित्य अकादमी पुरस्कार मिला और एक अन्य नाटक मीना गुर्जरी को 1977 में नर्मद सुवर्ण चंद्रक प्राप्त हुआ। 1975 में संगीत नाटक अकादमी ने नाटक के क्षेत्र में उनके योगदान के लिए उन्हें अपनी फैलोशिप से सम्मानित किया।
अफगानिस्तान के राष्ट्रीय क्रिकेट कप्तानों की सूची
यह उन सभी क्रिकेटरों की सूची है, जिन्होंने एक आधिकारिक अंतरराष्ट्रीय मैच में अफगानिस्तान की कप्तानी की है। इसमें आईसीसी ट्रॉफी, अंडर-19 खेल और एक दिवसीय अंतरराष्ट्रीय मैच शामिल हैं।
लिबरल पार्टी ऑफ कनाडा
कनाडा की लिबरल पार्टी (उदारवादी दल) (Parti libéral du Canada), जिसे बोलचाल की भाषा में ग्रिट्स भी कहा जाता है, कनाडा के इतिहास का सबसे पुराना राजनीतिक दल है। यह दल उदारतावाद के सिद्धांत पर काम करता है और कनाडा के राजनीतिक हलकों में सामान्यत: सेंटर (मध्यमार्गी विचारधारा) वाले दल के रूप में जाना जाता है। ऐतिहासिक रूप से लिबरलों को कनाडा की कंज़र्वेटिव पार्टी के बायें और न्यू डेमोक्रेटिक पार्टी के दायें स्थान मिला है।
रामदसचक
रामदासचक बिहार के सारण जिले के दिघवारा प्रखण्ड का एक बिख्यात गाँव है। यह सोनपुर और आमि के बीच स्थित है।
लिबरल पार्टी ऑफ कनाडा
The party has dominated federal politics for much of Canada's history, holding power for almost 69 years in the 20th century—more than any other party in a developed country—and as a result, it is sometimes referred to as Canada's "natural governing party". The party's signature policies and legislative decisions include universal health care, the Canada Pension Plan, Canada Student Loans, peacekeeping, multilateralism, official bilingualism, official multiculturalism, patriating the Canadian constitution and the entrenchment of Canada's Charter of Rights and Freedoms, the Clarity Act, restoring balanced budgets in the 1990s, and making same-sex marriage legal nationwide.
During the beginning of the 21st century, the party lost a significant amount of support, to the benefit of both the Conservatives and the NDP. In the 2011 federal election, the Liberals had the worst showing in its history, capturing only 19 percent of the popular vote and 34 seats—becoming the third-place party in the House of Commons for the first time. In the 2015 federal election, the Liberal Party under Justin Trudeau returned to prominence with its best showing since the 2000 election, winning 39.5 percent of the popular vote and 184 seats, thus regaining a majority of seats in the House of Commons.
सिद्धांत और नीतियाँ
जैसा की नाम से जाहिर है इस दल के सिद्धांत उदारतावाद पर आधारित हैं जिसके बारे में विभिन्न उदारवादी विचारकों ने समय-समय पर लिखा है। यह सामाजिक उदारवाद (Social liberalism) के लिये व्यक्तिगत स्वतंत्रता, हिम्मेदारी, न्यायपूर्ण समाजिक व्यवस्था, राजनीतिक व धार्मिक स्वतंत्रता, राष्ट्रीय एकता, संभावनाओं व संसाधनों में बराबरी, सांस्कृतिक बहुलतावाद, बहुभाषी समाज का समर्थन करती है। वर्तमान समय में इस उदारवादी दल ने दक्षिणपंथी व वामपंथी विचारधाराओं के विभिन्न पहलुओं का समर्थन किया है। 1993 से 2006 के दौरान बनाई अपनी सरकारों में इसने संतुलित बजट पेश करने में महारत हासिल की। संघीय राजकोष पर बोझ डालने वाले सब्सिडी जैसी आर्थिक नीतियों को इसने १९९५ के बाद से प्रांतीय सरकारों के लिये छोड दिया और अपनी लाल किताब में उत्पाद व सेवा कर बदलने का वादा किया। इसने समलैंगिक विवाहों को मान्यता दी और चिकित्सकीय परीक्षणों के लिये भांग के उपयोग को भी अनुमति दी।
जस्टिन ट्रुडेउ का नेतृत्व
अप्रैल 14, 2013 को पूर्व प्रधानमंत्री पियरे ट्रुडेउ के पुत्र जस्टिन ट्रुडेउ को लिबरल दल का नेता चुना गया। इन अंतरिक चुनावों में उन्हें ८०% से ज्यादा मत मिले। उनकी जीत के बाद लिबरल दल के लिये समर्थन काफ़ी बढ गया और चुनावी सर्वेक्षणों में दल प्रथम स्थान तक पहुंच गया।
ट्मौडेउ के चुने जाने से पहले लैब्राडोर में मई 13, 2013 को एक उपचुनाव हुआ था। लैब्राडोर जो पहले लिबरलों का गढ हुआ करता था में कंज़र्वेटिव उम्मीदवार पीटर पेनाशुए की २०११ के संघीय चुनावों में जीत हुई थी। पेनाशुए को अवैध धन लेने के मामले में इस्तीफ़ा देना पडा था और दोबारा उपचुनावों में उतरना पडा। उपचुनाव पेनाशुए हार गये और लिबरल पार्टी ने जीत दर्ज की।
जस्टिन ट्रुडेउ के नेतृत्व वाली लिबरल पार्टी ने 2015 कनाडा के संघीय चुनाव को एतिहसिक तरीके से जीत लिया। पिछले चुनावों में तीसरे स्थान पर पहुंचने के बाद प्रथम स्थान पर आने वाली कनाडा के इतिहास में वो पहली पार्टी बन गई। ३६ से बढकर ३३८ सीटों तक पहुंचकर लिबरलों ने २०१५ में इतिहास रच दिया। इसके पहले सिर्त्फ ब्रायन मुल्रोनी के नेतृत्व में १९८४ के चुनावों में १११ सीटों की बढोत्तरी के साथ यह कारनामा हुआ था।  ऐंड्र्यु कोएने ने इसे "कनाडा के इतिहास की सबसे महानतम राजनीतिक वापसी" की संज्ञा दी।"
क्षेत्रीय लिबरल दल
कनाडा का हर प्रांत में उसकी एक अपनी क्षेत्रीय लिबरल पार्टी है। क्षेत्रीय दलों की अपनी नीतियाँ, प्रायोजक, सदस्यताएँ, जिला स्तरीय संबंद्धताएँ, सभाएँ, अधिकारी और कार्यालय हैं।
वीनेश अंताणी
वीनेश अंताणी  गुजराती भाषा के विख्यात साहित्यकार हैं। इनके द्वारा रचित एक उपन्यास धूँधभरी खींण  के लिये उन्हें सन् 2000 में साहित्य अकादमी पुरस्कार से सम्मानित किया गया।
मिसिस कौशिक की पाँच बहुएँ
मिसिस कौशिक की पाँच बहुएँ एक भारतीय टेलीविजन श्रृंखला हैं कि ज़ी टीवी पर अकड़ है। शो ૨૦ जून ૨૦૧૧ को प्रीमियर हुआ। यह मूलतः सोम - गुरु से प्रसारित किया, लेकिन अब ३ अक्टूबर ૨૦૧૧ के रूप में सोमवार - शुक्रवार ऐर है। रंग से कड़ी प्रतिस्पर्धा के बावजूद हिट से शो उत्तराँ और बालाजी टेलीफिल्म्स, लोकप्रिय शो सोनी टीवी पर क्या हुआ तेरा वादा, इस शो अच्छा २.५-२.६ की औसत टीआरपी लाभ और यह रहा यह कमाता से तीसरे ज़ी टीवी पर सबसे बेहतरीन शो इसकी।ه
शो के बारे में
श्रीमती कौशिक की पांच बहुएं एक प्रकाश एक विस्तृत संयुक्त मध्यम वर्ग परिवार और अपनी सख्त और अनुशासक माँ का दिल परिवार नाटक है। एक संयुक्त राजस्थानी परिवार के दुर्जेय महामाता के रूप में, बल्कि वह ably उसके घर की बागडोर आयोजित किया गया है, अपने पति के जीवन में सबसे महत्वपूर्ण निर्णय किया, उसके पाँच पुत्र और चार बेटियों में कानून। कहानी श्रीमती बिन्देश्वरी कौशिक ने अपने सबसे छोटे बेटे के लिए पांचवें बहू के लिए खोज के साथ शुरू होता है। उसके अनुसार, एक आदर्श बहू जो प्रकृति के तत्वों की एक समामेलन (अग्नि, जल, वायु अंतरिक्ष और पृथ्वी) उसके अन्य चार प्यार, ईमानदार और आज्ञाकारी में कानून बेटियों द्वारा प्रतिनिधित्व गुण जैसा होना चाहिए है। लवली दर्ज करें - एक मुक्त उत्साही, मज़ा को प्यार, सुंदर युवा लड़की है जो अपने खुद के नियम बनाने के बजाय किसी और को है में विश्वास रखता है। लवली सोचता है कि यह पूरी तरह से स्वीकार्य है करने के क्रम में किसी की मदद के लिए झूठ! त्वरित उसकी सोच में, वह एक उंगली की तस्वीर पर एक धागा स्पिन लेकिन उसे झूठ हानिरहित और इरादा किसी की भावनाओं को चोट कभी नहीं कर सकते हैं। क्या से प्रसन्नचित एक परिवार नाटक है कि जीवन के प्रति उनके अलग अलग दृष्टिकोण के बावजूद बिन्देश्वरी दिल में लवली यात्रा इस प्रकार है।
पुरस्कार
===ज़ी रिश्ते अवार्ड्स ===
मीनू मसानी
मीनू मसानी (मिनोचेर रुस्तम मसानी ; Minocheher Rustom Masani) (20 नवम्बर 1905 - 27 मई 1998), भारत के स्वतंत्रता संग्राम के सेनानी, राजनेता, पत्रकार, लेखक एवं सांसद थे। वे दूसरे, तीसरे तथा चौथे लोकसभा चुनावों में राजकोट से सांसद चुने गये। वे उदारवादी आर्थिक नीति के पक्षधर थे। उन्होने 1950 में लोकतांत्रिक शोध संगठन की स्थापना की। इसी संगठन की ओर से 1952 में उदारवादी विचारधारा के लिए मासिक पत्रिका 'फ्रीडम फस्र्ट' का प्रकाशन किया गया। मसानी ने इस पत्रिका को नीतिगत निर्णयों एवं प्रासंगिक राष्ट्रीय, वैश्‍विक विषयों पर गूढ़ विश्लेषण प्रस्तुत करने का माध्यम बनाया।
70 वर्षीय मीनू मसानी सक्रिय राजनीति से अवकाश लेकर पत्रकारिता और लेखन में लगे थे, तभी भारत में आपातकाल की घोषणा हो गयी, प्रेस पर सेंसरशिप लागू कर दी गयी और मसानी के पुराने सहयोगियों को जेल में डाल दिया गया। मीनू मसानी ने प्रेस की आजादी के लिए डट कर संघर्ष किया और आपातकाल के दौरान भी मीनू मसानी ने अपनी पत्रिका में सरकार की नीतियों का विरोध जारी रखा।
परिचय
29 नवम्बर 1905 को बंबई (अब मुंबई) में जन्मे मीनू मसानी ने एल्फिन्स्टन कॉलेज से अपनी स्नातक तक की पढ़ाई करने के बाद मीनू मसानी ने लंदन स्कूल ऑफ इकोनॉमिक्स से अर्थशास्त्र में स्नातकोत्तर और लिंकन इन्न से कानून की पढ़ाई पूरी की। इंग्लैंड में मीनू मसानी भारतीय विद्यार्थियों के एक समूह 'इंडियन मजलिस' के अध्यक्ष चुने गये और ब्रिटिश लेबर दल के सदस्य भी रहे।
वर्ष 1929 में भारत वापस आने के बाद बंबई उच्च न्यायालय में वकालत की शुरुआत की, लेकिन कुछ ही दिनों में अपनी वकालत छोड़ कर भारत के स्वतंत्रता आंदोलन में शामिल हो गये। वर्ष 1932 में सविनय अवज्ञा आंदोलन में भाग लेने के कारण उन्हें एक साल के लिए कारावास का दंड दिया गया। मीनू मसानी ने जयप्रकाश नारायण, अच्युत पटवर्धन, युसूफ मेहर अली एवं अन्य नेताओं के साथ मिलकर कांग्रेस सोशलिस्ट पार्टी की स्थापना की, लेकिन पार्टी में कम्युनिस्ट सदस्यों के बढ़ते प्रभाव के चलते वर्ष 1939 में लोहिया, मीनू मसानी, अच्युत पटवर्धन ने कांग्रेस सोशलिस्ट पार्टी से त्यागपत्र दे दिया और मसानी ने राजनीति छोड़कर टाटा कंपनी में काम करना शुरू कर दिया। 1942 में भारत छोड़ो आंदोलन की शुरु आत होने पर मीनू मसानी वापस सक्रिय राजनीति में लौट आये और आंदोलन में भाग लेने के कारण उन्हें जेल भेज दिया गया। जेल से छूटने पर वर्ष 1943 में मीनू मसानी बंबई के महापौर बनाने वाले सबसे युवा व्यक्ति बने। मीनू मसानी बाद में भारत के संविधान सभा के लिए चुने गये और भारत के नये संविधान निर्माण में नागरिकों के मूल अधिकारों से संबंधित समिति के सदस्य बने। संविधान सभा में मीनू मसानी ने भारत में समान नागरिक संहिता लागू किये जाने का प्रस्ताव दिया था लेकिन उसे नामंजूर कर दिया गया।
स्वाधीन भारत में दक्षिण अमेरिका महाद्वीप में पहले राजदूत के रूप में मीनू मसानी ब्राजील के राजदूत बनाये गये। वर्ष 1957 के लोकसभा के आम चुनावों में मीनू मसानी, रांची से निर्दलीय संसद सदस्य निर्वाचित हुए थे और वर्ष 1959 में उन्होंने सी चक्रवर्ती राजगोपालाचारी के साथ मिलकर स्वतंत्र पार्टी का गठन किया। वर्ष 1967 के आम चुनावों में स्वतंत्र पार्टी संसद में प्रमुख विपक्षी दल के रूप में उभरी थी और लोकसभा में इनके 44 सदस्य थे, लेकिन वर्ष 1971 के आम चुनावों में स्वतंत्र पार्टी के खराब प्रदर्शन और लोकसभा का चुनाव हारने के बाद मीनू मसानी सक्रिय राजनीति से हट गये। एक राजनीतिज्ञ के रूप में मीनू मसानी साम्यवादी व्यवस्था के पूर्णत: खिलाफ थे और भारत की आर्थिक और विदेशी नीतियों में सोवियत रूस के प्रति झुकाव के घोर विरोधी भी थे। कांग्रेस के स्थान पर कोई दूसरा विकल्प तलाशने में मीनू मसानी जैसे समाजवादी विचारकों को एक समय स्वतंत्र पार्टी में निजी कोश(प्रिवी पर्स) की समाप्ति का विरोध, बैंक राष्ट्रीयकरण का विरोध जैसे गैर समाजवादी निर्णयों को शिरोधार्य करना पड़ा।
स्वतंत्र भारत में स्वतंत्र विचारों के अध्ययन और आम लोगों को भारतीय स्वतंत्रता की सी भावना को लोकप्रिय बनाने के लिए, मीनू मसानी ने वर्ष 1950 में 'लोकतांत्रिक शोध संगठन' की स्थापना की। वर्ष 1952 में इस संगठन ने उदारवादी विचारधारा के एक मासिक पत्रिका 'फ्रीडम फस्ट' (freedom First) का प्रकाशन शुरू किया। सक्रिय राजनीति से संन्यास लेने के बाद मीनू मसानी ने ‘फ्रीडम फस्ट’ का संपादन का काम अपने हाथों में ले लिया और इस पत्रिका को नीतिगत निर्णयों एवं प्रासंगिक राष्ट्रीय, वैश्‍विक विषयों पर गूढ़ विश्लेषण प्रस्तुत करने का माध्यम बना दिया। वर्ष 1975 में प्रेस सेंसरशिप के विरोध में मीनू मसानी को अपनी पत्रिका का प्रकाशन कुछ महीनों के लिए बंद कर देना पड़ा क्योंकि मीनू मसानी ने अपनी समाचार पत्रिका को प्रकाशन पूर्व सेंसर अधिकारियों को देने से मना कर दिया। एक राजनीतिज्ञ के रूप में मीनू मसानी को कुछ समझौते करने की बाध्यता रही होगी, लेकिन एक पत्रकार-संपादक के रूप में मीनू मसानी ने तत्कालीन सरकार की हर चुनौती का पूरी निडरता से सामना किया।
जून, 1975 में सेंसरशिप के आदेश का पालन करते हुए मीनू मसानी ने पूरे लेख को प्रकाशन पूर्व निरीक्षण (प्री सेंसरशिप) के लिए भेजा, सेंसर अधिकारियों ने इस पत्रिका के अधिकतर लेख व संपादकीय के प्रकाशन की अनुमति नहीं दी। इस समय तक पत्रिका के नये अंक के आने में केवल तीन दिन बचे थे तो मीनू मसानी ने सेंसर द्वारा रोके गये लेख-संपादकीय की जगह खाली जगह छोड़ने और उस स्थान पर सेंसर्ड छापने का विचार किया, लेकिन इसी बीच टाइम्स ऑफ इंडिया अखबार ने एक खबर छापी कि समाचारपत्र-पत्रिका में सेंसर हुए स्थान को खाली छोड़ना भी जुर्म माना जायेगा तो मीनू मसानी ने अपनी पत्रिका के प्रकाशन का इरादा छोड़कर, सेंसरशिप के खिलाफ मुम्बई उच्च न्यायालय में एक याचिका दायर की।
बंबई उच्च न्यायालय ने 'फ्रीडम फस्र्ट' पर सेंसर की बंदिशों को अवैध ठहराया और छह महीने के बंदी के बाद जनवरी, 1976 में इस पत्रिका का प्रकाशन हुआ तो इसमें अदालती फैसले, लेख के अलावा इसमें मीनू मसानी की लिखित एक पुस्तक का विज्ञापन भी छापा गया- 'इस जेपी द आंसर?' (क्या जेपी समाधान है?)। आपातकाल के दौरान भी 'फ्रीडम फस्र्ट' में सरकार के फैसलों का खुल कर विरोध होता था और इसमें मीसा बंदियों, सरकारी दमन और प्रेस सेंसरशिप विरोधी सामग्री का प्रकाशन भी होता था। मार्च 1977 में जनता पार्टी की सरकार ने मीनू मसानी को अल्पसंख्यक आयोग का अध्यक्ष मनोनीत किया लेकिन अपना पद संभालने के कुछ समय बाद ही इस आयोग की पूर्ण स्वायत्तता और वास्तविक अधिकारों के लेकर सरकार से असहमति के बाद मीनू मसानी ने इस पद से त्यागपत्र दे दिया। वर्ष 1998 में मीनू मसानी का निधन हो गया।
प्रकाशन
मीनू मसानी के चुनिंदा प्रकाशन-
1. इंडियाज कंस्टियूशन एट वर्क (सी-वाई चिंतामणि के साथ), 1939
2. सोवियत साइडलाइट्स, 1939
3. अवर इंडिया 1939
4. सोशलिज्म रीकंसीडर्ड, 1944
5. यूअर फूड, 1944
6. पिक्चर ऑफ प्लान, 1945
7. ए प्ली फॉर ए मिक्स्ड इकॉनामी, 1947
8. अवर ग्रोइंग ह्यूमन फैमिली, 1950
9. कॉर्पोरिटिव फार्मिंग, द ग्रेट डिबेट, 1956
10. न्यूट्रिलिज्म इन इंडिया, 1951
13. टू मच पॉलीटिक्स, टू लिटिल सिटिजनशिप, 1969
14. लिबरेलिज्म (रिवाइड एंड टी-प्रिंटेड 1985), 1969
15. दि कांस्टिटयूशन, टवेंटी इअर्स लेटर, 1975
16. इज़ जेपी दि आन्सर, 1975
17. जेपी'स मिशन पार्टली एकम्प्लिशड, 1977
मिनट मेड पार्क
मिनट मेड पार्क, ह्युस्टनक नगर, संयुक्त राज्य अमेरिका में स्थित एक बेसबॉल स्टेडियम है। यह ह्युस्टन एस्टर्स का घरेलू मैदान है।
मीनू मसानी
प्रकाशन
18. ब्लिस वाज इट इन दैट डॉन, 1977
डिक क्वॉक्स
डिक क्वॉक्स(1 जनवरी 1948 - 28 मई 2018), न्यूजीलैंड के एक धावक और ओलंपिक पदक विजेता हैं। उन्होंने वर्ष 1976 के मॉन्ट्रियल ओलंपिक खेलों में 5000 मीटर स्पर्धा में स्वर्ण पदक जीता था। उन्होंने वर्ष 1970 में राष्ट्रमंडल खेलों में 1500 मीटर स्पर्धा का रजत पदक भी जीता था। मई, 1977 में उन्होंने स्वीडन के स्टॉकहोम में 13 मिनट और 12.9 सेकंड के समय के साथ 5000 मीटर में नया विश्व रिकॉर्ड बनाया था।
मीनू मसानी
प्रकाशन
20. वी इंडियन, 1989 21.सोसाइटी फ़ॉर राइट टू डाई विद डिग्निटी।
शिरीष जे. पंचाल
''' शिरीष जे. पंचाल  गुजराती भाषा के विख्यात साहित्यकार हैं। इनके द्वारा रचित एक समालोचनात्मक अध्ययन वात आपणा विवेचननी ''' के लिये उन्हें सन् 2009 में साहित्य अकादमी पुरस्कार से सम्मानित किया गया।
बसावन सिंह
बसावन सिंह भारत के स्वतंत्रता संग्राम के महान क्रांतिकारी थे।
उनका जन्म २३ मार्च १९०९ इस्वी को जमालपुर, वैशाली, बिहार मे हुआ था। उनकी औपचारिक शिक्शा दसवीं के बाद समाप्त हो गयी क्योंकि उन्होने १९२०-२१ के असहयोग आन्दोलन मे भाग लिया। उसके बाद मे वे क्रान्तिकारी आन्दोलन मे भाग लिये। १९२५ मे योगेन्द्र शुक्ल के नेत्रित्व वाली हिन्दुस्तान सोशलिस्ट रिपब्लिक आर्मी से जुड़ गये।
सी. सी. मेहता
''' सी. सी. मेहता  गुजराती भाषा के विख्यात साहित्यकार हैं। इनके द्वारा रचित एक यात्रा–वृत्तांत नाट्य गठरियाँ ''' के लिये उन्हें सन् 1971 में साहित्य अकादमी पुरस्कार से सम्मानित किया गया।
गणेशी लाल
प्रोफेसर गणेशी लाल ओडिशा के राज्यपाल है। उन्हें 25 मई, 2018 को राष्ट्रपति रामनाथ कोविंद ने ओडिशा का नया राज्यपाल नियुक्त किया। इस पद पर उन्होने इस पद पर वह एस.सी. जामिर का स्थान लिया है।
रिचर्ड्स-बॉथम ट्रॉफी
रिचर्ड्स-बॉथम ट्रॉफी इंग्लैंड और वेस्टइंडीज के बीच खेली गई टेस्ट क्रिकेट श्रृंखला के विजेता को दी जाने वाली ट्रॉफी है। इसका नाम पूर्व अंतरराष्ट्रीय खिलाड़ियों सर विवियन रिचर्ड्स और सर इयान बॉथम के नाम पर रखा गया है, जो वेस्ट इंडीज-इंग्लैंड फिक्स्चर में प्रतिद्वंद्वियों के रूप में खेले, लेकिन समरसेट में टीम के साथी और अच्छे दोस्त भी थे। ट्रॉफी विजडन ट्रॉफी की जगह लेती है, जिसे दोनों टीमों के बीच 2020 की श्रृंखला के बाद सेवानिवृत्त कर दिया गया था।
मार्च 2021 में, क्रिकेट वेस्टइंडीज ने मार्च 2022 में खेले जाने वाले पहले संस्करण के जुड़नार की घोषणा की।
एक दिवसीय अंतर्राष्ट्रीय क्रिकेट मैदानों की सूची
यह एक दिवसीय अंतर्राष्ट्रीय क्रिकेट मैदानों की सूची है। जनवरी 1971 में पहले मैच के बाद से दो सौ बारह मैदानों ने एक दिवसीय अंतर्राष्ट्रीय की मेजबानी की है। मैदानों को उस क्रम में सूचीबद्ध किया गया है जिसमें उन्हें पहली बार एकदिवसीय क्रिकेट के लिए एक स्थल के रूप में इस्तेमाल किया गया था। सूची में विश्व सीरीज क्रिकेट और दक्षिण अफ्रीका के विद्रोही पर्यटन स्थल शामिल नहीं हैं। कतर में वेस्ट एंड पार्क इंटरनेशनल क्रिकेट स्टेडियम 212 वां और सबसे हालिया एकदिवसीय स्थल बन गया जब इसने जनवरी 2022 में अफगानिस्तान और नीदरलैंड के बीच पहले मैच की मेजबानी की।
सीतांशु यशश्चंद्र
सीतांशु यशश्चंद्र  गुजराती भाषा के विख्यात साहित्यकार हैं। इनके द्वारा रचित एक कविता–संग्रह जटायु  के लिये उन्हें सन् 1987 में साहित्य अकादमी पुरस्कार से सम्मानित किया गया।
वाष्पन
वाष्पन (Evaporation), किसी द्रव के सतह के कणों का गैस में बदलने की वह प्रक्रिया है जिसमें द्रव की सतह के ठीक ऊपर स्थित गैस संतृप्त न हो।
सेफ़िको फ़ील्ड
सेफ़िको फ़ील्ड, सीऐटल नगर, संयुक्त राज्य अमेरिका में स्थित एक बेसबॉल स्टेडियम है। यह सीऐटल मैरीनेर्स का घरेलू मैदान है।
ओकलैंड-अल्मिडा काउंटी कोलिज़ियम
ओकलैंड-अल्मिडा काउंटी कोलिज़ियम, ओकलैंड नगर, संयुक्त राज्य अमेरिका में स्थित एक बेसबॉल स्टेडियम है। यह ओकलैंड एथलेटिक्स का घरेलू मैदान है।
महेन्द्र चौधरी
महेन्द्र पाल चौधरी (जन्म 9 फरवरी 1942) फिजी के एक राजनेता है। वे फिजी लेबर पार्टी के नेता हैं। १९ मई १९९९ को वे फिजी के प्रधानमंत्री बनने वाले वे प्रथम भारतीय-फिजीयाई थे। किन्तु ठीक एक वर्ष बाद १९ मई २००० को उन्हें तथा उनके अधिकांश मंत्रियों को जॉर्ज स्पीट द्वारा बन्धक बना लिया गया।
सुमन शाह
सुमन शाह  गुजराती भाषा के विख्यात साहित्यकार हैं। इनके द्वारा रचित एक कहानी–संग्रह फटफटियुं  के लिये उन्हें सन् 2008 में साहित्य अकादमी पुरस्कार से सम्मानित किया गया।
ऍनजीसी १९८०
ऍनजीसी १९८० (NGC 1980), जो ओसीऍल ५२९ (OCL 529), कॉलिंडर ७२ (Collinder 72) और कालपुरुष का खोया रत्न (The Lost Jewel of Orion) भी कहलाता है, कालपुरुष तारामंडल के दक्षिणी छोर में स्थित एक खुला तारागुच्छ है। यह आयोटा ओरायोनिस तारे के इर्द-गिर्द स्थित है।
सुरेश जोशी
सुरेश जोशी  गुजराती भाषा के विख्यात साहित्यकार हैं। इनके द्वारा रचित एक निबंध–संग्रह चिन्तयामि मनसा  के लिये उन्हें सन् 1983 में साहित्य अकादमी पुरस्कार से सम्मानित किया गया।